DECIZIA COMISIEI
din 13 decembrie 2007
de modificare a Deciziei 2005/5/CE în ceea ce privește testele și analizele comparative comunitare cu privire la semințele și materialul de înmulțire a Asparagus officinalis prevăzute de Directiva 2002/55/CE a Consiliului
[notificată cu numărul C(2007) 6168]
(Text cu relevanță pentru SEE)
(2007/852/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2002/55/CE a Consiliului din 13 iunie 2002 privind comercializarea semințelor de legume (1), în special articolul 43 alineatele (3) și (5),
întrucât:
(1)
Decizia 2005/5/CE a Comisiei din 27 decembrie 2004 de stabilire a modalităților aplicabile testelor și analizelor comparative comunitare cu privire la semințele și materialul de înmulțire a anumitor plante aparținând speciilor agricole, de legume și viței de vie, prevăzute de Directivele 66/401/CEE, 66/402/CEE, 68/193/CEE, 92/33/CEE, 2002/54/CE, 2002/55/CE, 2002/56/CE și 2002/57/CE ale Consiliului, pentru anii 2005-2009 (2) stabilește modalitățile aplicabile testelor și analizelor comparative care urmează a fi efectuate între anii 2005 și 2009, în conformitate cu Directiva 2002/55/CE a Consiliului, în ceea ce privește Asparagus officinalis.
(2)
Organismul responsabil cu efectuarea testelor și a analizelor în cauză a informat Comisia că lucrările s-au desfășurat mai rapid decât era prevăzut și că, datorită unei dezvoltări adecvate a plantelor înregistrată pe perioada cuprinsă între 2005 și 2007, acesta așteaptă ca toate observațiile relevante prevăzute de cererea de proiecte publicată la 21 iunie 2004 (3) să fie încheiate până la sfârșitul anului 2008 în loc de 2009. Acesta a evidențiat faptul că, în consecință, costurile eligibile totale vor fi inferioare previziunilor inițiale, în timp ce costurile aferente anului 2008 vor fi mai ridicate.
(3)
Pe baza acestor date, organismul responsabil a prezentat o propunere de recalculare a costurilor eligibile și a contribuției comunitare.
(4)
Cheltuielile eligibile și contribuția comunitară ar trebui adaptate în consecință.
(5)
Prin urmare, Decizia 2005/5/CE ar trebui modificată în consecință.
(6)
Măsurile prevăzute în prezenta decizie sunt conforme cu avizul Comitetului permanent pentru semințe și material de înmulțire agricol, horticol și forestier,
ADOPTĂ PREZENTA DECIZIE:
Articolul 1
Decizia 2005/5/CE se modifică după cum urmează:
1.
În primul paragraf al articolului 1, „2009” se înlocuiește cu „2008”.
2.
În primul paragraf al articolului 3, „2009” se înlocuiește cu „2008”.
3.
Anexa se modifică în conformitate cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 13 decembrie 2007.